2011.gada 5.oktobrī Rīkojums Nr. 514

Rīgā (prot. Nr. 57 25.§)

**Par Ministru kabineta Atzinības raksta piešķiršanu**

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 58.punktu piešķirt Ministru kabineta Atzinības rakstu:

1.1. biedrības "Latvijas Makšķernieku asociācija" valdes loceklim Valērijam Morozam par ieguldījumu valsts zivju resursu aizsardzībā;

1.2. Balvu pamatskolas direktorei Mārai Pimanovai par mūža ieguldījumu izglītības attīstībā;

1.3. Latvijas Lauksaimniecības universitātes Meža fakultātes emeritētajam profesoram habilitētajam inženierzinātņu doktoram Arnoldam Šķēlem par mūža ieguldījumu lauksaimniecības inženierzinātnes attīstībā un jauno speciālistu sagatavošanā, kā arī ilggadēju sabiedrisko, zinātnisko un pedagoģisko darbību.

2. Noteikt, ka Ministru kabineta Atzinības rakstu V.Morozam pasniedz vides aizsardzības un reģionālās attīstības ministrs R.Vējonis, M.Pimanovai –izglītības un zinātnes ministrs R.Broks, A.Šķēlem – zemkopības ministrs J.Dūklavs.

Ministru prezidents V.Dombrovskis

Vides aizsardzības un reģionālās

attīstības ministrs R.Vējonis